recursal/SuperWikiNEXT-32B huggingface dataset:
**ওসিপ জেটকিন** (ইংরেজি: Ossip Zetkin; রুশ: Осип Цеткин) (জন্ম: ১৮৫০ -মৃত্যু: ২৯ জানুয়ারি, ১৮৮৯) ছিলেন একজন রাশিয়ান বিপ্লবী ও সমাজতান্ত্রিক নেতা। তিনি ক্লারা জেটকিনের জীবনসঙ্গী ছিলেন।

জন্ম ও শৈশব
-----------

ওসিপ জেটকিন ওডেশায় একটি ইহুদি বণিক পরিবারে জন্মগ্রহণ করেন। তার সময় রাশিয়া জনপ্রিয়তাবাদ আন্দোলনে সক্রিয় ছিল। রাজনৈতিক নিপীড়নের ফলে তিনি লিপজিগে পালিয়ে যান। তিনি সেখানে একটি ছুতার হিসেবে কাজ করেন এবং সমাজ গণতান্ত্রিক আন্দোলনে যোগ দেন। ১৮৮০ সালে তিনি আগস্ট বেবেল এবং উইলহেম লিবনেখত-এর সঙ্গে একটি সভায় সমাজতন্ত্র-বিরোধী জরুরি আইনে গ্রেফতার হন এবং লিপজিগ থেকে তাকে "বিরক্তিজনক বিদেশী" হিসাবে রিপোর্ট করা হয়। পরে তিনি প্যারিস যান এবং সেখানে ক্লারা জেটকিনের সংগে একত্রে বসবাস করতে থাকেন। তাদের দুই পুত্র জন্ম হয় এবং তারা হলেন ম্যাক্সিম জেটকিন (১৮৮৩-১৯৬৫) এবং কস্টজা জেটকিন (১৮৮৫-১৯৮০)। ওসিপ জেটকিন ইন্টারন্যাশনাল লেবার কংগ্রেসের (১৮৮৯) প্রস্তুতির সাথে জড়িত ছিলেন। তিনি ১৮৮৯ সালের প্রথম দিকে যক্ষ্মা রোগে আক্রান্ত হয়ে মারা যান।

পুস্তকসমূহ
----------

* *নগ্নপদের চক্র, রাশিয়ার শ্রমিক শ্রেণীসমূহের জ্ঞানের অবস্থায় অবদান*, ১৮৮৫, (ইংরেজি: The Barefoot gang: a contribution to the knowledge of the condition of the working classes in Russia. 1885)
* *প্যারিস কমিউন পর্যন্ত ফ্রান্সে সমাজতন্ত্র*, বার্লিন, ১৮৮৯
* *ফরাসি শ্রমিক আন্দোলনের প্রধান বৈশিষ্ট্য*, বার্লিন, ১৮৯২

বহিঃসংযোগ
---------

* Kurzbiographie des Bundesarchivs
**এম কামরুজ্জামান** (জন্ম: ১ ডিসেম্বর ১৯৬৮) একজন বাংলাদেশী কৃষিবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) কৃষি অর্থনীতি বিভাগের অধ্যাপক এবং দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) সপ্তম উপাচার্য।

প্রাথমিক জীবন ও শিক্ষা
----------------------

এম কামরুজ্জামান ১৯৬৮ সালের ১ ডিসেম্বর চাঁদপুর জেলার সদর উপজেলায় জন্মগ্রহণ করেন। তার বাবা এ কে এম জহিরুল হক এবং মা নার্গিস বেগম।

তিনি ১৯৯৩ সালে বাংলাদেশ কৃষি বিশ্ববিদ্যালয় থেকে কৃষি অর্থনীতিতে স্নাতক (সম্মান) ও ১৯৯৬ সালে তৎকালীন ইনস্টিটিউট অব পোস্ট গ্রাজুয়েট স্টাডিজ ইন এগ্রিকালচার (১৯৯৮ সালে বশেমুরকৃবি-এ উন্নীত) থেকে স্নাতকোত্তর ডিগ্রি লাভ করেন। ২০০৯ সালে তিনি জাপানের নাগোয়া বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

এম কামরুজ্জামান ১৯৯৭ সালে বাংলাদেশ কৃষি বিশ্ববিদ্যালয়ের কৃষি ফাইন্যান্স বিভাগের প্রভাষক হিসেবে যোগদান করেন। ১৯৯৯ সালে তিনি সহকারী অধ্যাপক হন।

কামরুজ্জামান ২০০১ সালে গাজীপুরের বঙ্গবন্ধু শেখ মুজিবুর রহমান কৃষি বিশ্ববিদ্যালয়ের কৃষি অর্থনীতি বিভাগে সহকারী অধ্যাপক পদে যোগ দেন। তিনি ২০০৮ সালে সহযোগী অধ্যাপক এবং ২০১২ সালে অধ্যাপক পদে পদোন্নতি লাভ করেন।

দীর্ঘ কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি বশেমুরকৃবি’র সিন্ডিকেট ও একাডেমিক কাউন্সিলের সদস্য, অর্থ কমিটির সদস্য, পরিকল্পনা ও উন্নয়ন কমিটির সদস্য সচিব, বিভাগীয় প্রধান, পরিচালক (পরিকল্পনা ও উন্নয়ন), সহযোগী পরিচালক (গবেষণা) হিসেবে দায়িত্ব পালন করেন।

কামরুজ্জামান বাংলাদেশ বিজ্ঞান ও শিল্প গবেষণা পরিষদের ম্যানেজমেন্ট বোর্ডের সদস্য এবং বশেমুরকৃবি’র কৃষি অর্থনীতি ও গ্রামীণ উন্নয়ন অনুষদের প্রতিষ্ঠাতা ডিন হিসেবেও দায়িত্ব পালন করছেন।

এম কামরুজ্জামান ২০২১ সালের ৩০ জুন পরবর্তী চার বছরের জন্য হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সপ্তম উপাচার্য হিসেবে নিয়োগ লাভ করেন।

গবেষণাকর্ম
----------

কামরুজ্জামান বিভিন্ন দেশী-বিদেশী সংস্থার অর্থায়নে পরিচালিত একাধিক গবেষণা প্রকল্প সম্পন্ন করেছেন। তিনি ১৯৯৫ থেকে ১৯৯৭ সাল পর্যন্ত বাংলাদেশ কৃষি গবেষণা ইনস্টিটিউটে বৈজ্ঞানিক কর্মকর্তা হিসেবে কর্মরত ছিলেন। এছাড়া তিনি বাংলাদেশ সরকারের বিজ্ঞান ও প্রযুক্তি মন্ত্রণালয়ের অধীনে বাংলাদেশে গম উৎপাদনে প্রযুক্তিগত দক্ষতা প্রকল্পে প্রধান বৈজ্ঞানিক পর্যবেক্ষক হিসেবে দায়িত্ব পালন করেছেন।

সদস্যপদ
-------

কামরুজ্জামান বিভিন্ন পেশাজীবী সংগঠনের সক্রিয় সদস্য। তিনি কৃষিবিদ ইনস্টিটিউশন বাংলাদেশের নির্বাচিত গ্রন্থাগার ও প্রকাশনা সম্পাদক এবং নির্বাহী সদস্য হিসেবে একাধারে ৮ বছর দায়িত্ব পালন করেন। এছাড়া তিনি বাংলাদেশ কৃষি অর্থনীতিবিদ সমিতির সহ-সভাপতি ও মহাসচিব হিসেবে দায়িত্ব পালন করেছেন।

তথ্যসূত্র
---------

1. ↑  "হাবিপ্রবির নতুন ভিসি ড. এম কামরুজ্জামান"। *জাগোনিউজ২৪.কম*। ৩০ জুন ২০২১। সংগ্রহের তারিখ ৩ জুলাই ২০২১।
2. ↑  "হাবিপ্রবির নতুন ভিসি ড. এম কামরুজ্জামান"। *যুগাান্তর*। ১ জুলাই ২০২১। সংগ্রহের তারিখ ৩ জুলাই ২০২১।
3. ↑  "Dr. M Kamruzzaman - Department of Agricultural Economics" [ড. এম কামরুজ্জামান - কৃষি অর্থনীতি বিভাগ]। *বশেমুরকৃবি* (ইংরেজি ভাষায়)। সংগ্রহের তারিখ ৩ জুলাই ২০২১।
4. 1 2  "হাবিপ্রবি'র নতুন ভিসি প্রফেসর ড. মো. কামরুজ্জামান"। *ক্যাম্পাসলাইভ২৪.কম*। ৩০ জুন ২০২১। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২১।
5. ↑  "হাবিপ্রবির নতুন ভিসি অধ্যাপক কামরুজ্জামান"। *দৈনিক শিক্ষা*। ৩০ জুন ২০২১। সংগ্রহের তারিখ ৩ জুলাই ২০২১।
**আমির হোসেন** একজন বাংলাদেশী উদ্ভাবক। বগুড়ায় কৃষি যন্ত্রপাতি ও হালকা প্রকৌশল শিল্পের অভাবনীয় বিপ্লবের মূল কারিগর তিনি। উদ্ভাবনের জন্য ২০০৪ সালে বাংলাদেশ প্রকৌশল বিশ্ববিদ্যালয় (বুয়েট) তাকে ‘রিভার্স ইঞ্জিনিয়ারিং’ ডিগ্রি প্রদান করে।

জন্ম ও প্রারম্ভিক জীবন
----------------------

আমির হোসেন ১৯৬০ সালে বগুড়ায় জন্মগ্রহণ করেন। তার বাবা আবদুল জোব্বার কামারশালায় গরম লোহা পিটিয়ে বিকল যন্ত্র সারাতেন। যিনি ‘ধলু মেকার’ নামে বগুড়া শহরে পরিচিত ছিলেন। ৫ বছর বয়স থেকে বাবার কামারশালাতে যাতায়াত ছিল তার।

১৯৭৮ সালে তিনি এসএসসি পাস করেন বগুড়ার করনেশন ইনস্টিটিউশন থেকে। এরপর বগুড়া পলিটেকনিক ইনস্টিটিউটে ভর্তি হলেও বাবার কারখানায় কাজের চাপ বেড়ে যাওয়া ও পরিবারের আর্থিক অবস্থার কারণে পড়াশোনা আর করতে পারেনি। ১৯৮২ সালে তিনি পরিবারের সম্মতি না নিয়েই বিয়ে করেন। এ কারণে তাকে বাড়ি ছাড়া হতে হয়। পরবর্তীতে ২ হাজার টাকা পুঁজি নিয়ে শুরু করেন কৃষি যন্ত্রাংশের ব্যবসা।

উদ্ভাবনসমূহ
-----------

শুরুতে তিনি পানির পাম্প তৈরির কারখানা দিয়েছিলেন। এখন পর্যন্ত তিনি প্রায় অর্ধশতাধিক যন্ত্র নিজ কারখানায় উদ্ভাবন বা তৈরি করেছেন। এসবের মধ্যে উল্লেখযোগ্য হল সেমাই ও নুডলস তৈরির যন্ত্র, ইট ও পাথর ভাঙার যন্ত্র, ইট তৈরির অত্যাধুনিক যন্ত্র, খোয়া-সিমেন্ট-বালু মেশানোর যন্ত্র, মাছের ও মুরগির খাদ্য তৈরির যন্ত্র, ভুট্টা ভাঙা ও মাড়াইয়ের যন্ত্র, গো–খাদ্যের যন্ত্র, ধান-আখ–গম মাড়াই যন্ত্র, গুটি ইউরিয়ার যন্ত্র, আলু উত্তোলন ও গ্রেডিং যন্ত্র, চাল গ্রেডিং যন্ত্র, রাইস পলিসার, বীজ বপন যন্ত্র, ধান কাটার যন্ত্র, পাটের ছাল ছাড়ানোর যন্ত্র, প্লাস্টিক পাইপ তৈরির যন্ত্র, জ্বালানিবিহীন মোটরযান এবং উড়ন্ত গাড়ি, বিনোদন পার্কের রাইড, ডিশ অ্যানটেনা, বিস্কুট বানানোর যন্ত্র, অটোরিকশা, ভটভটি, অটোক্র্যাশার, অটো মিক্সচার, চিড়া-মুড়ি ভাজার যন্ত্র, ধানের খড় ও শুকনা ভুট্টার গাছ থেকে গো-খাদ্য তৈরির স্বয়ংক্রিয় যন্ত্র ইত্যাদি।

তার ইটভাঙার যন্ত্র তিস্তা সেতু, লালন শাহ সেতুসহ দেশের বৃহৎ সেতু নির্মাণে ব্যবহৃত হয়েছে।

### জ্বালানিবিহীন গাড়ি

আমির হোসেনের উদ্ভাবিত প্রচলিত জ্বালানিবিহীন গাড়ির খবর ২০০৬ সালের দিকে ছাপা হয়েছিল দেশি-বিদেশি গণমাধ্যমে। এই গাড়ির জ্বালানি হিসাবে ব্যবহৃত হয় কার্বন বার। ২০০৮ সালে বঙ্গবন্ধু আন্তর্জাতিক সম্মেলন কেন্দ্রে আন্তর্জাতিক প্রযুক্তি মেলায় তার এই গাড়িটি প্রদর্শন করা হয়। সেখানে তিনি সরকারিভাবে পুরস্কার অর্জনের পাশাপাশি ‘‌যন্ত্রবিজ্ঞানী’ খেতাব পান।

পরবর্তীতে আমিরকে জাপানের টয়োটা এবং ভারতের মোটরসাইকেল উৎপাদনকারী প্রতিষ্ঠান টিভিএস কোম্পানির পক্ষ থেকে জ্বালানিবিহীন গাড়িটি বাজারজাতকরণের প্রস্তাব দেয়। টয়োটা জ্বালানিবিহীন গাড়িটি জাপানে তৈরির প্রস্তাব দেয়। এছাড়া সপরিবারে সেখানে বসবাসের জন্য নাগরিকত্ব প্রদানেরও প্রস্তাব দেয়। কিন্তু গাড়িতে ‘মেড ইন বাংলাদেশ’ লেখা থাকবে না, এটি তিনি মেনে নিতে পারেননি। তাই টয়োটার প্রস্তাব তিনি ফিরিয়ে দেন।

তথ্যসূত্র
---------

1. 1 2 3 4  "মেইড ইন বাংলাদেশ"। Archived from the original on ২০১৯-১১-১৭। সংগ্রহের তারিখ ২০১৯-১১-১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  বাংলা, আহরার হোসেন বিবিসি; ঢাকা। "বাংলাদেশে হাজার কোটি টাকার কৃষি যন্ত্রের শিল্প"। সংগ্রহের তারিখ ২০১৯-১১-১৭।
3. ↑  "আমির হোসেনের জ্বালানিবিহীন গাড়ি"। আগস্ট ২১, ২০১৩। সংগ্রহের তারিখ ২০১৯-১১-২৮।
**এম জর্জ ক্র্যাফোর্ড** একজন মার্কিন তড়িৎ প্রকৌশলী। তিনি লাইট এমিটিং ডায়োড এর উপর তার কাজের জন্য বিখ্যাত। ক্র্যাফোর্ড ইউনিভার্সিটি অব আইওয়া থেকে ১৯৬১ সালে পদার্থবিজ্ঞানে বিএ, ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে পদার্থবিজ্ঞানে ১৯৬৩ সালে এমএস এবং ১৯৬৭ সালে পিএইচডি ডিগ্রি অর্জন করেন। তিনি মনসান্টো কেমিক্যাল কোম্পানিতে তার কর্মজীবন শুরু করেন। তিনি ১৯৭৯ সালে হিউলেট-প্যাকার্ড এ যোগদান করেন। তিনি এখানে এইচপি অপ্টোইলেক্ট্রনিক্স ডিভিশনের রিসার্চ অ্যান্ড ডেভেলপমেন্ট ম্যানেজার হন। তিনি ন্যাশনাল অ্যাকাডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো। লাইট এমিটিং ডায়োড নিয়ে গবেষণার জন্য ১৯৯৫ সালে আইইই মরিস এন লিয়েবম্যান মেমোরিয়াল অ্যাওয়ার্ড এবং ২০০২ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন। এছাড়াও অপটিক্যাল সোসাইটি অব আমেরিকা, ম্যাটেরিয়ালস রিসার্চ সোসাইটি এবং ইলেক্ট্রোকেমিক্যাল সোসাইটি থেকেও পুরস্কার লাভ করেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৫ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৪।
2. ↑
3. ↑  "সংরক্ষণাগারভুক্ত অনুলিপি"। ১৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৪।
মাঙ্গা কিংবা জাপানিজ কমিকস্
**এ্যানিমে এবং মাঙ্গা ভক্ত** (ভক্ত সম্প্রদায় নামেও পরিচিত) হলো এ্যানিমে এবং মাঙ্গার ভক্তদের বিশ্বব্যাপী একটি সম্প্রদায়। এ্যানিমের মধ্যে রয়েছে এ্যানিমেটেড সিরিজ, সিনেমা এবং ভিডিও, যেখানে মাঙ্গায় রয়েছে গ্রাফিক নোবেল, ড্রয়িং এবং সম্পর্কিত চিত্রকর্ম। এসবের উৎপত্তি জাপানে কিন্তু ১৯৯০ সালে পশ্চিমে এসবের সাথে পরিচয়ের সাথে সাথে তাদের ধরন এবং সংস্কৃতি বিশ্বব্যাপী ছড়িয়ে পড়েছে।

**গোত্র :**

জাপানি টেলিভিশনে সম্প্রচার বন্ধ করার পরে স্পেস ব্যাটলশিপ ইয়ামাতো সিরিজের ভক্তরা একে একে আবার বাতাসে ফিরে আসার জন্য কমপক্ষে ১৯৭০-এর দশকে ফিরে এসেছিল [৩] জাপানে, এনিমে এবং মঙ্গাকে সামগ্রীকভাবে শিল্প হিসাবে উল্লেখ করা হয়: এনিমে, ভিডিও গেমস, মাঙ্গা এবং অন্যান্য সম্পর্কিত পণ্যদ্রব্য একই সামগ্রীর চারপাশে বিভিন্ন ধরনের মিডিয়ার আলোড়ন।

তবে জাপানের মাঙ্গা বাজারটি কমতে শুরু করেছে। ২০০৭ সালে, মাঙ্গা শিল্প আগের বছরের তুলনায় বিক্রিতে ৪% হ্রাস দেখিয়েছে, এটি তার ক্রমাগত পঞ্চম বছরের পতন। জাপানি ও আমেরিকান গবেষকরা প্রস্তাব দিয়েছেন যে এটি জাপানের তরুণ জনসংখ্যা হ্রাস এবং পড়ার প্রতি আগ্রহের অভাবে হতে পারে। মাঙ্গা সমালোচক এবং অনুবাদক ম্যাট থর্ন বলেছিলেন যে অনেকগুলি মাঙ্গায় পাওয়া যায় এমন মৌলিকত্বের অভাব নিয়ে ক্রমবর্ধমান অসন্তুষ্টি রয়েছে ৪ কিডস এন্টারটেইনমেন্টের সিইও আল কাহন বলেছিলেন যে "মাঙ্গা একটি সমস্যা কারণ আমরা এমন সংস্কৃতিতে আছি যা পড়া সংস্কৃতি নয়" এবং "মাঙ্গা জাপানে মারা যাচ্ছে।" মিডিয়াটির ভাইস প্রেসিডেন্ট লিজা কোপ্পোলা, তিনি বলেছিলেন যে সেলফোনগুলির ব্যাপক প্রাপ্যতা এবং সেল ফোনে এনিমে এবং মাঙ্গা দেখার ক্ষমতাটি হচ্ছে মাঙ্গা না পড়ার মূল কারণ ।

তথ্যসূত্র
---------

বহিঃসংযোগ
---------

* Open Directory Project
* An Internet forum dedicated to anime fandom
* A social network for Anime Fandom in general
কয়েকটি রোধক। রোধকের রোধের মান এর গায়ে অঙ্কিত "কালার কোড" দ্বারা ও'মে প্রকাশ করা হয়। 
**ওহম** বা **ও'ম** (চিহ্ন: Ω, গ্রীক অক্ষর ওমেগা) হল রোধের SI বা আন্তর্জাতিক পদ্ধতির একক। বিখ্যাত জার্মান পদার্থবিজ্ঞানী ও গণিতবিদ জর্জ সায়মন ও'মের নামানুসারে এই এককের নামকরণ করা হয়েছে।

সংজ্ঞা
------

কোন পরিবাহীর দুই প্রান্তের [[বিভব পার্থক্য|বিভব পার্থক্যের]মান ১ ভোল্ট হলে তার মধ্য দিয়ে যদি ১ অ্যাম্পিয়ার তড়িৎ প্রবাহ চলে তবে সেই পরিবাহকের রোধকে ওহম (Ω) বলে।

গাণিতিক ভাবে -

{\displaystyle \Omega ={\dfrac {\mbox{V}}{\mbox{A}}}={\dfrac {{\mbox{m}}^{2}\cdot {\mbox{kg}}}{{\mbox{s}}\cdot {\mbox{C}}^{2}}}={\dfrac {\mbox{J}}{{\mbox{s}}\cdot {\mbox{A}}^{2}}}={\dfrac {{\mbox{kg}}\cdot {\mbox{m}}^{2}}{{\mbox{s}}^{3}\cdot {\mbox{A}}^{2}}}={\dfrac {\mbox{HP}}{745.69\cdot {\mbox{A}}^{2}}}}
এখানে,

Ω = ওহম
V = ভোল্ট
A = অ্যাম্পিয়ার
m = মিটার
kg = কিলোগ্রাম
s = সেকেন্ড
C = কুলম্ব
J = জুল
S = সিমেন্স
বাস্তবক্ষেত্রে তড়িৎ ও ইলেকট্রনিক্সের জগতে শুধু ওহমই নয়, ওহমের বেশকিছু গুনিতকও ব্যবহৃত হয়। যেমন মিলিওহম, কিলোওহম, মেগাওহম, গিগাওহম ইত্যাদি। ।

★ রোধের মান যদি এক হাজার ওহমের সমান বা অতিক্রম করে তাহলে তাকে এক হাজার দিয়ে ভাগ করলে যে মান পাওয়া যায় তাকে ততো কিলো ওহমের রোধ বলা হয়। যেমনঃ

* ১০০০ ওহম = ১ কিলো ওহম।
* ৫৬০০০০ ওহম = ৫৬০০০০÷১০০০ = ৫৬০ ওহম।

★ রোধের মান যদি এক হাজার কিলো ওহম এর সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো মেগা ওহমের রোধ বলা হয়। যেমনঃ

* ১০০০০০০ ওহম = ১০০০০০০÷১০০০ = ১০০০

১০০০÷১০০০ = ১ মেগা ওহম (১০০০ কিলো ওহম)

* ৯৫০০০০০ ওহম = ৯৫০০০০০÷১০০০ = ৯৫০০

৯৫০০÷১০০০ = ৯.৫ মেগা ওহম।

★ রোধের মান যদি এক হাজার মেগা ওহমের সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো গিগা ওহমের রোধ বলা হয়। যেমনঃ

* ১০০০০০০০০০ ওহম = ১০০০০০০০০০÷১০০০ = ১০০০০০০

১০০০০০০÷১০০০ = ১০০০
১০০০÷১০০০ = ১ গিগা ওহম (১০০০ মেগা ওহম)

* ৫৪৬০০০০০০০ ওহম = ৫৪৬০০০০০০০÷১০০০ = ৫৪৬০০০০

৫৪৬০০০০÷১০০০ = ৫৪৬০
৫৪৬০÷১০০০ = ৫.৪৬ গিগা ওহম।

রূপান্তর
--------

তড়িৎ পরিবাহিতার এবং এডমিট্যান্সের এস আই একক হচ্ছে সিমেন্স (চিহ্ন: S)। এই সিমেন্সকে মো বলেও ডাকা হয়। মো হচ্ছে আসলে ইংরেজিতে ওহমকে বিপরীতক্রমে লিখে পাওয়া শব্দ (ohm → mho)। এর এককও ওহমের এককের বিপরীত - ℧।

তথ্যসূত্র
---------

1. ↑  তপন, ড. শাহজাহান (২০১১)। *উচ্চ মাধ্যমিক পদার্থবিজ্ঞান [দ্বিতীয় পত্র]*। হাসান বুক হাউস, ঢাকা।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
2. ↑  BIPM SI Brochure: Appendix 1, p. 144
3. ↑  The *NIST Guide to the SI: 9.3 Spelling unit names with prefixes* reports that IEEE/ASTM SI 10-2002 *IEEE/ASTM Standard for Use of the International System of Units (SI): The Modern Metric System* states that there are three cases in which the final vowel of an SI prefix is commonly omitted: **megohm**, **kilohm**, and **hectare**. "In all other cases in which the unit name begins with a vowel, both the final vowel of the prefix and the vowel of the unit name are retained and both are pronounced."

আরোও দেখুন
----------

* ও'মের সূত্র
* রোধক
* রোধকত্ব
* তড়িৎ পরিবাহী
**এম তাহের এ সাইফ** একজন বাংলাদেশী প্রকৌশলী এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক।

শিক্ষাজীবন
----------

অধ্যাপক সাইফ চট্টগ্রামের সেন্ট প্লাসিডস স্কুল থেকে থেকে মাধ্যমিক পাস করেন। ঢাকা কলেজ থেকে উচ্চমাধ্যমিকে ঢাকা বোর্ডে চতুর্থ স্থান অধিকার করেন। বাংলাদেশ প্রকৌশল বিশ্ববিদ্যালয় থেকে পুরকৌশলে ১৯৮৪ সালে বিএসসি ডিগ্রি অর্জন করেন। তিনি ওয়াশিংটন স্টেট বিশ্ববিদ্যালয় থেকে পুরকৌশলে ১৯৮৭ সালে এমএসসি ডিগ্রি অর্জন করেন। তিনি কর্নেল ইউনিভার্সিটি থেকে ১৯৯৩ সালে তাত্তিক ও ফলিত বলবিদ্যায় পিএইচডি ডিগ্রি অর্জন করেন।

কর্মজীবন
--------

অধ্যাপক সাইফ ১৯৮৪ সালে বাংলাদেশ প্রকৌশল বিশ্ববিদ্যালয় এ প্রভাষক হিসেবে যোগদান করেন। তিনি ১৯৯৩ থেকে ১৯৯৬ সাল পর্যন্ত কর্নেল ইউনিভার্সিটিতে পোস্ট-ডক্টরাল অ্যাসোসিয়েট হিসেবে কর্মরত ছিলেন। ১৯৯৬ থেকে ১৯৯৭ সাল পর্যন্ত কর্নেল ইউনিভার্সিটির ন্যাশনাল ন্যানোফ্যাব্রিকেশন ফ্যাসিলিটিতে রিসার্চ অ্যাসসিয়েট হিসেবে কর্মরত ছিলেন। তিনি ১৯৯৭ সালের জুন থেকে ২০০৩ সালের অগাস্ট পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর মেকানিকাল অ্যান্ড ইন্ডাস্ট্রিয়াল ইঞ্জিনিয়ারিং এর সহকারী অধ্যাপক হিসেবে কর্মরত ছিলেন। ২০০৩ সালের অগাস্টে সহযোগী অধ্যাপক পদে উন্নীত হন। ২০০৬ সালের অগাস্টে মেকানিকাল সায়েন্স অ্যান্ড ইঞ্জিনিয়ারিং এর অধ্যাপক পদে উন্নীত হন। অধ্যাপক সাইফের ১০০টি জার্নাল প্রকাশনা, ১৮৩টি কনফারেন্স প্রকশনা ৪টি বইয়ের অধ্যায় রয়েছে। তার ৮টি মার্কিন প্যাটেন্ট রয়েছে। তিনি ১০টি পিএইচডি অভিসন্দর্ভ তত্ত্বাবধান করেছেন। তিনি Proceedings of the National Academy of Sciences, Nature Materials, Nature Communications, Biophysical Journal, International Journal of Solids and Structures, Journal of Micro-Electro-Mechanical Systems, Journal of Engineering Materials, Journal of Materials Research, Review of Scientific Instruments, Journal of Thin Solid Films, Journal of Fluid Mechanics, Journal of Applied Mechanics, Journal of the Mechanics and Physics of Solids এর রিভিউয়ার।

পুরস্কার ও সম্মাননা
-------------------

* ফেলো, আমেরিকান সোসাইটি অব মেকানিকাল ইঞ্জিনিয়ার্স, ২০১১
* ন্যাশনাল সায়েন্স ফাউন্ডেশন ক্যারিয়ার অ্যাওয়ার্ড, ১৯৯৮
* জেনারেল ইলেক্ট্রিক স্কলার, ১৯৯৮

তথ্যসূত্র
---------

1. ↑
2. ↑
3. 1 2  "সংরক্ষণাগারভুক্ত অনুলিপি" (পিডিএফ)। ৪ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ অক্টোবর ২০১৬।

বহিঃসংযোগ
---------

* Bio-bots combine cultured cells with polymer structure[*স্থায়ীভাবে অকার্যকর সংযোগ*]
* Heart Cells Power This Swimming, Sperm-Like Robot
* Heart cells could propel sperm-like robots (seriously) through the body to deliver medicine  ওয়েব্যাক মেশিনে আর্কাইভকৃত ২২ মার্চ ২০১৬ তারিখে
* ‘Bio-Bot’ That Swims Like Sperm Is An 'Exciting Advance’ In Self-Propelled Biological Robots [VIDEO]
* World's first tiny, self-propelled swimming bio-bots developed
* Tiny swimming bio-bots boldly go where no bot has swum before
* বিশ্বের সবচেয়ে ক্ষুদ্র রোবট
* ড. তাহেরের জীবন্ত রোবট বিপ্লব
সঙ্গীতে **ঐকতান** (ইংরেজি ভাষায়: Harmony) বলতে একসাথে বাজে এমন দুই বা ততোধিক সুরকে বোঝায়। এর সাথে মেলোডি বা সুতানের মৌলিক পার্থক্য রয়েছে। সুতানও কয়েকটি সুর বা টোনের সমষ্টি যা স্বয়সম্পূর্ণভাবে বাজতে পারে। ঐকতান বাজে সুতানের পটভূমিতে বা সুতানের সাথে। এজন্যই ঐকতান বলতে এমন কিছু বোঝায় যা অন্য কিছুর সাথে মিলে আছে। একই সুতানের সাথে একেক ধরনের (সুখ, দুঃখ বা ভয়ের) ঐকতান বাজালে মানুষের একেক রকমের অনুভূতির হতে পারে। ঐকতান ছাড়াও সুতান এবং ছন্দের অস্তিত্ব থাকতে পারে। পৃথিবীর অধিকাংশ দেশের সঙ্গীতে ঐকতান নেই। যেমন, ভারতীয় ও চৈনিক সঙ্গীতে কোন ঐকতান নেই, আছে কেবল সুতান এবং ছন্দ বা রিদম। ইউরোপেও এক সময় ঐকতান ছিল না, এক হাজার বছরেরও কম সময় আগে ঐকতানের জন্ম হয় এবং এর বিস্তার বেশ ছোট একটি অঞ্চলেই সীমাবদ্ধ থাকে।

একটির পর আরেকটি সুর বেজেও অনেক সময় ঐকতানের জন্ম দিতে পারে। একের পর আরেক সুর বেজে যদি একটি পরিচিত কর্ডের মত হয়ে ওঠে তাহলে মনে এক ধরনের অবিচ্ছিন্নতার ধারণা তৈরি হয়, ঠিক যেমন চলচ্চিত্র অনেকগুলো স্থির ছবির ক্রমান্বয়িক চলন মনে অবিচ্ছিন্ন চিত্রের অনুভূতি জাগায়। অর্থাৎ একটির পর আরেকটি সুর বাজলে যেমন ঐকতানের জন্ম হতো এক্ষেত্রেও তেমনি ঐকতানের অনুভূতি হয়। সূক্ষ্ণ অর্থে বলা যায়, ঐকতান বলতে অনেক জটিল ও পরিপূর্ণভাবে গড়ে তোলা একটি কর্ড ব্যবস্থা এবং এক কর্ডের সাথে আরেকটির সম্পর্ক থাকা না থাকার নীতিকে বোঝায়।

সঙ্গীতের শব্দে অনুভূমিক ও উল্লম্ব দুই ধরনের উপাদানই আছে বলে ধরে নেয়া যায়। যে উপাদানগুলো সময়ের সাথে সাথে অতিবাহিত হয় সেগুলো অনুভূমিক, যেমন, সুতান, কাউন্টারপয়েন্ট (একে অপরের সাথে জড়িয়ে থাকা সমসাময়িক সুতানের সমষ্টি) এবং ছন্দ (রিদম)। একটি নির্দিষ্ট সময়ে যা কিছু ঘটে তা হল উল্লম্ব উপাদান, যেমন, কাউন্টারপয়েন্টে একই সাথে বাজে এমন সুর, সুরকার সুতানের প্রধান সুরগুলোর ভিত্তি হিসেবে যে কর্ড জুড়ে দেন তা। এই হিসেবে ঐকতান একটি উল্লম্ব উপাদান। অবশ্য এর একটি অনুভূমিক অংশও রয়েছে, যেহেতু সুরকার একটি নির্দিষ্ট ঐকতান তৈরি করেই ক্ষান্ত হন না, বরং একাধিক ঐকতানকে একের পর এক বাজিয়ে একটি অবিচ্ছিন্নতার জন্ম দেন যা সঙ্গীতের ব্যক্তিত্ব তৈরি করে।

তথ্যসূত্র
---------

1. ↑  Harmony, The Music Lab  ওয়েব্যাক মেশিনে আর্কাইভকৃত ১৯ এপ্রিল ২০১২ তারিখে, SFS Kids
2. ↑  Harmony, এনসাইক্লোপিডিয়া ব্রিটানিকা

পরিভাষা
-------

* Harmony - ঐকতান
* Melody - সুতান
* Note - সুর
* Tone - স্বর
* Pitch - গ্রাম
* Chord - কর্ড
* Measure - তাল
মিউনিখের নতুন প্রধান সিনাগগপেছনের ডান দিকে মিউনিখের ইহুদি জাদুঘর অবস্থিত
**ওহেল ইয়াকব** (হিব্রু ভাষায়: ইয়াকবের তাঁবু‎) জার্মানির মিউনিখে অবস্থিত একটি সিনাগোগ বা ধর্মস্থান। ২০০৪ থেকে ২০০৬ সালের সময়কালে মিউনিখের ইহুদি সম্প্রদায়ের প্রধান সিনাগোগ হিসেবে জাঙ্খট-ইয়াকবস-প্লাৎজে এটি নির্মিত হয়। ২০০৬ সালের ৯ নভেম্বর ক্রিস্টালনাখটের ৬৮তম বার্ষিকী উপলক্ষ্যে এর উদ্বোধন করা হয়। ভবনটি বর্তমানে নতুন ইহুদি সেন্টারের অংশ। সিনাগোগটি মিউনিখের ইউহুদি জাদুঘর এবং সম্প্রদায় কেন্দ্র হিসেবেও ব্যবহৃত হয়।

নির্মাণ
-------

স্থপতি রিনা ভান্ডেল-হুফার এবং ওলফগ্যাং লর্খ এক স্থাপত্য নকশা প্রতিযোগিতায় ২০০২ সালের ৬ জুলাই পুরস্কার জেতেন। এরই প্রেক্ষিতে তারা ওহেল ইয়াকব নকশার সুযোগ পান। এর আগে স্থপতিদ্বয় ড্রেসডেনের নতুন সিনাগোগ নির্মাণ শেষ করেন। ২০০৫ সালের ২৫ অক্টোবর "টপিং আউট" বা শীর্ষ নির্মাণ অনুষ্ঠান আয়োজিত হয়। উদ্বোধনী অনুষ্ঠানের নেতৃত্ব প্রদান করেছিরেন জার্মানিতে ইহুদিদের কেন্দ্রীয় কাউন্সিলের সভাপতি শার্লটে ক্নুবলখ এবং মিউনিখের অর্থডক্স ইহুদি সম্প্রদায়ের প্রধান।

সিনাগোগটি একটি ঘন কংক্রিটের কাঠামো যার নিচের অংশ ট্র্যাভেরাইন পাথর এবং শীর্ষস্থান কাচের ঘনক দ্বারা আবৃত। কাচের ছাদটি তাঁবুর (ওহেল) প্রতিনিধিত্ব করে, যা মূলত মরুভূমিতে মূসার ৪০ বছরের যাত্রার প্রতীক। মূল প্রবেশদ্বার বুদাপেস্টে নির্মিত হয়েছিল যেটি হিব্রু লিপিতে মূসার দশ আদেশের চিত্রিত রূপ।

বর্তমান সিনাগোগটিত প্রায় সাড়ে পাঁচশ উপাসকের একসাথে বসার ব্যবস্থা রয়েছে। এটি নির্মাণে প্রায় ৫৭ মিলিয়ন ইউরো (প্রায় ৭২ মিলিয়ন মার্কিন ডলার সমমূল্যের) ব্যায় হয়েছিল, যার অর্থায়ন বাভারিয়া রাজ্যের মিউনিখ শহর, মিউনিখের ইহুদি সম্প্রদায় এবং ব্যক্তিগত অনুদান থেকে সংগৃহীত।

মিউনিখের মূল সিনাগোগ ১৯৩৮ সালের জুনে ধ্বংস হয়। বর্তমান সিনাগোগ থেকে মাত্র কয়েক ব্লক দূরে এই পুরনো সিনাগোগটি এখন পার্কিংয়ের স্থান হিসেবে ব্যবহৃত হয়।

২০০৩ সালে নব্য নাৎসিবাদের একটি দল এই সিনাগোগে বোমা বিস্ফোরনের পরিকল্পনা করে বলে জার্মান কর্তৃপক্ষের এক তদন্তে জানা যায়। সেই সময়ে নিরাপত্তা বর্ধিত করার পাশাপাশি ইহুদি গণহত্যার সময়ে শুধুমাত্র মিউনিখ শহরেই হত্যাকৃত ৪০০০ ইহুদির স্মরণে একটি স্মারক কক্ষ তৈরির সিদ্ধান্ত নেয়া হয়। সিনাগোগ ও ইহুদি সম্প্রদায় কেন্দ্রের মধ্য দিয়ে একটি ভূগর্ভস্থ্য টানেল গঠনে এই স্মারক কক্ষটি নির্মিত হয়।

তথ্যসূত্র
---------

1. ↑  "New Munich Synagogue Opens on Nazi Persecution Anniversary"। *Die Welt*। ৯ নভেম্বর ২০০৬। সংগ্রহের তারিখ ৩১ জানুয়ারি ২০১৪।
2. ↑  "Wettbewerbe"। *Jüdisches Zentrum Jakobsplatz München* (জার্মান ভাষায়)। সংগ্রহের তারিখ ৩১ জানুয়ারি ২০১৪।
3. 1 2  "New Munich Synagogue Symbolizes Hope"। *Washington Post*। ৯ নভেম্বর ২০০৬। সংগ্রহের তারিখ ৩১ জানুয়ারি ২০১৪।

বহিঃসংযোগ
---------


উইকিমিডিয়া কমন্সে **ওহেল ইয়াকব সিনাগোগ** সংক্রান্ত মিডিয়া রয়েছে।

* Jüdisches Zentrum Jakobsplatz München (জার্মান)
**ওহুদ বিনতে খালফান আল রৌমি** হচ্ছেন একজন আমিরাতি রাজনীতিবিদ যিনি বর্তমানে সংযুক্ত আরব আমিরাতের সুখ এবং কল্যাণ বিষয়ক প্রতিমন্ত্রী হিসেবে দায়িত্ব পালন করছেন।

প্রারম্ভের জীবন ও শিক্ষা
------------------------

আল রৌমির বাবা খালাফান মোহাম্মদ আল রৌমি ছিলেন একজন রাজনীতিবিদ যিনি শ্রম ও সমাজ বিষয়ক মন্ত্রী এবং তথ্য ও সংস্কৃতি মন্ত্রী ছিলেন।

আল রৌমি শারজাহ বিশ্ববিদ্যালয় থেকে ব্যবসায়ে প্রশাসনে মাস্টার্স এবং সংযুক্ত আরব আমিরাত বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন।

কর্মজীবন
--------

আল রৌমি দুবাই চেম্বার অফ কমার্সে ব্যবসায় গবেষণা পরিচালক ছিলেন। উপরাষ্ট্রপতি মোহাম্মদ বিন রশিদ আল মাকতুম-এর নির্বাহী অফিসের অর্থনৈতিক নীতিমালার প্রধান হিসেবে তিনি দায়িত্ব পালন করেন।

১০ই এপ্রিল ২০১৬-এ, আল রৌমি সংযুক্ত আরব আমিরাত-এর সুখ এবং কল্যাণ বিষয়ক প্রতিমন্ত্রী নিযুক্ত হন। নতুন সৃষ্টি হওয়া এই পদটি তৈরি করার উদ্দ্যেশ্য হচ্ছে আরব আমিরাতের সমাজে সুখের প্রচার করা। তিনি ২৯জন সদস্যের মন্ত্রীসভার ৮ নারী সদস্যের একজন।

তিনি প্রধানমন্ত্রীর কার্যালয়ের মহাপরিচালক, সরকারি কৌশল, জাতীয় বিষয়সূচি, বিভিন্ন পুরস্কার এবং কর্মসূচীর তত্ত্বাবধান করেন তিনি। তিনি বিশ্বব্যাপী শীর্ষ সম্মেলন সংগঠনের ভাইস-প্রেসিডেন্ট এবং জাতিসংঘের বৈশ্বিক উদ্যোক্তা কাউন্সিলের প্রথম আরব সদস্য।

তথ্যসূত্র
---------

1. ↑  Al Remeithi, Naser (৭ এপ্রিল ২০১৬)। "One of UAE's 'greatest and loyal sons' Khalfan Al Roumi dies"। *The National UAE*। সংগ্রহের তারিখ ৬ ডিসেম্বর ২০১৬।
2. 1 2  "Ohood Khalfan Al-Roumi"। United Nations Foundation। ৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৯ মে ২০১৯।
3. ↑  MacKenzie, Sheena (১৫ ফেব্রুয়ারি ২০১৬)। "Happy days? United Arab Emirates appoints first minister of happiness"। *CNN*। সংগ্রহের তারিখ ৬ ডিসেম্বর ২০১৬।
টেমপ্লেট:Infobox Computer 

**এলজি গ্রাম** হল এলজি ইলেকট্রনিক্স দ্বারা তৈরি ল্যাপটপ কম্পিউটারগুলির একটি লাইনআপ। এগুলৌ অত্যন্ত হালকা করেই নকশা করা হয়েছে।

মডেল
----

প্রথম গ্রামটি দক্ষিণ কোরিয়ায় অভ্যন্তরীণভাবে প্রকাশিত হয়েছিল, যাকে ১৩জেড৯৪০ বলা হয় এবং এলজি আল্ট্রা পিসি গ্রাম হিসাবে বাজারজাত করা হয়েছিল। এটি জানুয়ারী ২০১৪ সালে আনুষ্ঠানিক করা হয়েছিল এবং এর ওজন ছিল মাত্র ৯৮০ গ্রাম।  একটি ১৪ ইঞ্চি সংস্করণ (১৪জেড৯৫০) সিইএস ২০১৫ এ চালু করা হয়েছিল  ১৪ গ্রাম দক্ষিণ কোরিয়ায় জনপ্রিয় প্রমাণিত হয়েছে, ২২ মে পর্যন্ত বিক্রি ৫০,০০০ ছাড়িয়ে যায়। 

 আসল এলজি গ্রাম আল্ট্রা পিসি

তথ্যসূত্র
---------

1. ↑  "LG has launched its own Windows 10 laptop, the Gram Ultra"। *Neowin* (ইংরেজি ভাষায়)। সংগ্রহের তারিখ ২০১৮-০৩-১৭।
2. ↑  "LG Gram review: The unbearable lightness of being an LG laptop"। *The Verge* (ইংরেজি ভাষায়)। সংগ্রহের তারিখ ২০১৮-০২-০১।
3. ↑  "LG 울트라 PC 그램"। *open.lge.co.kr*। সংগ্রহের তারিখ ২০২৩-১০-২৯।
4. ↑  "LG 그램 2015년형 후기 : 14인치로 커지다!"। *네이버 블로그 | 이퓨의 IT's IT* (কোরীয় ভাষায়)। সংগ্রহের তারিখ ২০২৩-১০-২৯।
5. ↑  "LG Gram 14 Enjoys High Popularity"। *Korea IT Times* (কোরীয় ভাষায়)। ২০১৫-০৫-২৫। সংগ্রহের তারিখ ২০২৩-১০-২৯।
ঐতিহ্যগত অর্থনীতি প্রথা, ইতিহাস এবং সময়-সম্মানিত বিশ্বাসের উপর ভিত্তি করে গঠিত একটি ব্যবস্থা। ঐতিহ্যগত অর্থনীতি হল একটি অর্থনৈতিক ব্যবস্থা যেখানে ঐতিহ্য, রীতিনীতি এবং বিশ্বাসগুলি অর্থনীতিতে উৎপাদিত পণ্য ও পরিষেবাগুলির পাশাপাশি তাদের বিতরণের নিয়ম এবং পদ্ধতিকে আকার দিতে সাহায্য করে। যে দেশগুলি এই ধরনের অর্থনৈতিক ব্যবস্থা ব্যবহার করে তারা প্রায়শই গ্রামীণ এবং খামার-ভিত্তিক। একটি জীবিকা অর্থনীতি হিসাবেও পরিচিত, একটি ঐতিহ্যগত অর্থনীতিকে সংজ্ঞায়িত করা হয় বিনিময় এবং ব্যবসার মাধ্যমে। সামান্য উদ্বৃত্ত উত্পাদিত হয় এবং যদি কোন অতিরিক্ত পণ্য তৈরি করা হয়, সেগুলি সাধারণত একটি শাসক কর্তৃপক্ষ বা জমির মালিককে দেওয়া হয়।

একটি বিশুদ্ধ ঐতিহ্যবাহী অর্থনীতি কীভাবে কাজ করে তার কোনো পরিবর্তন হয়নি (বর্তমানে এর মধ্যে কয়েকটি আছে)। এই ঐতিহ্যবাহী অর্থনীতির উদাহরণগুলির মধ্যে রয়েছে ইনুইট বা দক্ষিণ ভারতের চা বাগানগুলির উদাহরণ। ঐতিহ্যবাহী অর্থনীতিগুলিকে "আদিম" বা "অবিকশিত" অর্থনৈতিক ব্যবস্থা হিসাবে গণ্য করা হয়, যার সরঞ্জাম বা কৌশলগুলি পুরানো হিসাবে দেখা যায়। সমসাময়িক আদিমতা এবং আধুনিকতার ধারণার মতো, ঐতিহ্যগত অর্থনীতিগুলি যে পশ্চাৎপদ তা অর্থনীতি ও নৃতত্ত্বের পণ্ডিতদের দ্বারা ভাগ করা হয়নি। একটি ঐতিহ্যগত বা কাস্টম ভিত্তিক অর্থনীতির দুই বর্তমান উদাহরণভুটান এবং হাইতি।

ঐতিহ্যগত অর্থনীতি প্রথা এবং ঐতিহ্যের উপর ভিত্তি করে হতে পারে, সম্প্রদায়, পরিবার, বংশ বা গোত্রের রীতিনীতি বা বিশ্বাসের উপর ভিত্তি করে অর্থনৈতিক সিদ্ধান্ত নিয়ে।

আরও দেখুন
---------

* কৃষি অর্থনীতি
* মনোরিয়ালিজম
* জীবিকা নির্বাহ কৃষি

তথ্যসূত্র
---------

1. ↑  Alexander, David (১৯৭৬)। "Newfoundland's Traditional Economy and Development to 1934"। *Acadiensis*। **5** (2): 56–78। জেস্টোর 30302530। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Tharian, George K.; Tharakan, P. K. Michael; Tharian, George K.; Tharakan, P. K. Michael (১৯৮৬-০৮-০১)। "Penetration of Capital into a Traditional Economy: the Case of Tea Plantations in Kerala, 1880-1950"। *Studies in History* (ইংরেজি ভাষায়)। **2** (2): 199–229। আইএসএসএন 0257-6430। ডিওআই:10.1177/025764308600200204। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "traditional economy" (ইংরেজি ভাষায়)। ২০১২-০৪-১১ তারিখে মূল থেকে আর্কাইভ করা। সংগ্রহের তারিখ ২০১৮-০৮-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এলডি** হল একটি আন্তর্জাতিক মার্কার সিগারেট, বর্তমানে জাপান টোব্যাকোর মালিকানাধীন। মার্কিন যুক্তরাষ্ট্রের জন্য, এটি তুরস্কে জেটি ইন্টারন্যাশনাল ইউএসএ-র জন্য তৈরি করা হয়

ইতিহাস
------

এলডি প্রথম ১৯৯৯ সালে রাশিয়ায় চালু হয়েছিল এবং দ্রুত রাশিয়ার এক নম্বর সিগারেট মার্কা হয়ে ওঠে এবং বিশ্বব্যাপী ছড়িয়ে পড়ে। লিগেট ডুকাট ২০০০ সালে গালাহের গ্রুপ দ্বারা কেনা হয়েছিল, যা ২০০৭ সালে জেটিআই দ্বারা অধিগ্রহণ করা হয়েছিল। আসল লিগেট ডুকাট কারখানা, যেখানে এলডি তৈরি করা হয়েছিল, ২০১৬ সালে বন্ধ হয়ে যায়।

বাজার
-----

এলডি বিশ্বজুড়ে ৫৪টি বাজারে বিক্রি হয় যার মধ্যে রয়েছে রাশিয়া, বসনিয়া ও হার্জেগোবিনা, ডেনমার্ক, অস্ট্রিয়া, পোল্যান্ড, হাঙ্গেরি, চেক প্রজাতন্ত্র, ক্রোয়েশিয়া, সার্বিয়া, এস্তোনিয়া, লাটভিয়া, লিথুয়ানিয়া, মালয়েশিয়া, মিশর, বেলারুশ , ইউক্রেন, মন্টার, মন্টার, ইউক্রেন । কাজাখস্তান, কিরগিজস্তান, বাংলাদেশ, সুদান, দক্ষিণ আফ্রিকা, সিঙ্গাপুর, রোমানিয়া, ইসরায়েল, মঙ্গোলিয়া, মন্টিনিগ্রো, তাইওয়ান, কানাডা, জর্ডান, মালদ্বীপ, মার্কিন যুক্তরাষ্ট্র, মেক্সিকো, অ্যান্ডোরা, মরক্কো।

তথ্যসূত্র
---------

1. ↑  "Japan Tobacco Bringing Low-Priced Cigarette Brand to U.S."। *Cspdailynews.com*। সংগ্রহের তারিখ ১২ জানুয়ারি ২০১৮।
2. ↑  "Liggett-Ducat, CJSC: Private Company Information - Bloomberg"। *Bloomberg.com*। সংগ্রহের তারিখ ১২ জানুয়ারি ২০১৮।
3. ↑  "BrandLD - Cigarettes Pedia"। *Cigarettespedia.com*। সংগ্রহের তারিখ ১২ জানুয়ারি ২০১৮।
4. ↑  "LD"। *Zigsam.at*। সংগ্রহের তারিখ ১২ জানুয়ারি ২০১৮।
5. ↑  "Brands"। *cigarety.by*। ১৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৮।
**এমটিভি** (ইংরেজি: MTV) বা **মিউজিক টেলিভিশন** (Music Television) মার্কিন যুক্তরাষ্ট্রের নিউ ইয়র্ক সিটি কেন্দ্রিক একটি কেবল টেলিভিশন নেটওয়ার্ক, যার কার্যক্রম শুরু হয় ১৯৮১ সালের ১ আগস্ট। এই টেলিভিশন চ্যানেলটি তৈরির মূল উদ্দেশ্য ছিলো অন এয়ারে দিতে ইচ্ছুকদের মিউজিক ভিডিওগুলো প্রচার করা। বর্তমানে, এমটিভি সীমিত পরিসরে নির্বাচিত মিউজিক ভিডিও প্রদর্শন করে, কিন্তু প্রাথমিক ভাব এটি দর্শক-শ্রোতাদের মাঝে জনসাংষ্কৃতিক ও বাস্তবধর্মী টেলিভিশন অনুষ্ঠান প্রচার করে, যার মূল দর্শক হচ্ছেন সদ্য পরিণত এবং কিশোর-কিশোরীরা।উল্লেখ্য এই চ্যানেলটি প্রসারে মাইকেল জ্যাকসন এর মিউজিক ভিডিও ব্যাপক অবদান রাখে,বিশেষ করে থ্রিলারের ভিডিও গুলি।

কার্যক্রমের শুরু থেকেই এমটিভি সঙ্গীত শিল্প ও জনসংস্কৃতিতে একটি প্রভাব বিস্তার করে আসছে। "আমার এমটিভি চাই" বা "I want my MTV" ধরনের স্লোগান মানুষের ভেতরে ঢুকে গিয়েছিলো। এছাড়া এমটিভিই সর্বপ্রথম ভিজে-এর মতো ধারণাকে মানুষের মধ্যে প্রচার ও জনপ্রিয় করে তোলে। এছাড়াও যে ব্যাপারগুলো এমটিভি জনপ্রিয় করে তোলে তার মধ্যে আছে, ভিডিও ভিত্তিক সঙ্গীত, সঙ্গীত বিষয়ক অনুষ্ঠানে সংঙ্গীতশিল্পী ও সঙ্গীতপ্রেমী উভয়কেই একত্রিত করা, বিভিন্ন সঙ্গীত বিষয়ক খবরাদি প্রচার, এবং প্রচারণা চালানো। এছাড়া সঙ্গীতশিল্পী, টিভি চ্যানেল, চিভি অনুষ্ঠান, চলচ্চিত্র, ও বইয়ের মাধ্যমে সঙ্গীত বিষয়ক বিভিন্ন সূত্র পরিবেশন করাতেও এমটিভি ভূমিকা রাখে।

তথ্যসূত্র
---------

1. ↑  "CNN - MTV changed the music industry on August 1, 1981 - July 31, 1998"।

বহিঃসংযোগ
---------

* প্রাতিষ্ঠানিক ওয়েবসাইট
* Directory of MTV sites
**ঐশ্বর্য শ্রীবাস্তব** (জন্ম ১৯শে ফেব্রুয়ারি ১৯৯২) হলেন ভারতের একজন পেশাদার টেনিস খেলোয়াড়। তিনি আগে ইন্ডিয়া ফেড কাপ দলের হয়ে খেলেছেন। তাঁর খেলোয়াড় জীবনের সর্বোচ্চ একক মর্যাদাক্রম হল ৬৫৩, এটি তিনি ২০১১ সালের অক্টোবরে অর্জন করেছিলেন। ঐশ্বর্য বর্তমানে যুক্তরাষ্ট্রের একটি কলেজে প্রশিক্ষণ নিচ্ছেন।

জীবনী
-----

### ২০০৭ - ২০১০

ঐশ্বর্য তাঁর নিজের শহর পুনেতে ২০০৭ সালের সানফিস্ট ওপেনে ওয়াইল্ডকার্ড (যথাযথ মর্যাদাক্রম না থাকলেও টুর্নামেন্টে সুযোগ পাওয়া) হিসেবে তাঁর খেলোয়াড় জীবনের প্রথম ম্যাচ খেলেন। সেখানে তিনি প্রথম যোগ্যতা নির্ণায়ক রাউন্ডে ব্রিটিশ খেলোয়াড় সারাহ বোরওয়েলের কাছে হেরে যান। এটি এখনও পর্যন্ত তাঁর একমাত্র ডব্লিউটিএ ম্যাচ খেলা। ডাবলসে, তিনি ভারতীয় কায়রা শ্রফের সাথে জুটি বেঁধেছিলেন কিন্তু প্রথম রাউন্ডে ইতালীয় আলবার্টা ব্রায়ান্টি এবং ইউক্রেনীয় মারিয়া কোরিত্তসেভার কাছে তাঁরা হেরে যান। তিনি বর্তমানে নিউ মেক্সিকো স্টেট অ্যাগিসের হয়ে খেলেন, সেখানে তিনি পুরো সময় দলকে নেতৃত্ব দিয়েছেন এবং ২০১৫ - ২০১৬ সালের ডব্লিউএসি বর্ষসেরা খেলোয়াড়ের পুরস্কার জিতেছেন।

### ২০১১

২০১১ সালের ২০শে আগস্ট, তুরস্কের ইস্তাম্বুলে ১০,০০০ ডলারের আইটিএফ ইভেন্টের ডাবলস জিতে ঐশ্বর্য তাঁর প্রথম শিরোপা জিতেছিলেন। এই খেলায় তিনি জার্মান খেলোয়াড় ক্রিস্টিনা শকোভেটসের সাথে জুটি বেঁধেছিলেন। ফাইনালে তাঁরা ব্রিটিশ জুটি তারা মুর এবং লিসা হোয়াইবোর্নকে ৬ - ৩, ৬ - ১-এ সোজা সেটে পরাজিত করেন এবং শিরোপা জিতে নেন।

আইটিএফ ফাইনাল
-------------

### দ্বৈত (১-০)

| কিংবদন্তি |
| --- |
| $১০০,০০০ টুর্নামেন্ট |
| $৭৫,০০০ টুর্নামেন্ট |
| $৫০,০০০ টুর্নামেন্ট |
| $২৫,০০০ টুর্নামেন্ট |
| $১৫,০০০ টুর্নামেন্ট |
| $১০,০০০ টুর্নামেন্ট |

| ফলাফল | নং. | তারিখ | টুর্নামেন্ট | পৃষ্ঠতল | জুটি | বিপক্ষ | স্কোর |
| --- | --- | --- | --- | --- | --- | --- | --- |
| বিজয়ী | ১. | ১৫ই আগস্ট ২০১১ | ইস্তাম্বুল, তুরস্ক | কঠিন | জার্মানি ক্রিস্টিনা শকোভেটস | যুক্তরাজ্য তারা মুরযুক্তরাজ্য লিসা হোয়াইবোর্ন | ৬-১, ৬-৩ |

তথ্যসূত্র
---------

1. ↑  'Misc. Results for Indians abroad' *Sports-India* (Retrieved 18 August 2011)

বহিঃসংযোগ
---------

* মহিলাদের টেনিস অ্যাসোসিয়েশনে ঐশ্বর্য শ্রীবাস্তব(ইংরেজি)
* আন্তর্জাতিক টেনিস ফেডারেশনে ঐশ্বর্য শ্রীবাস্তব (ইংরেজি)
* Ashvarya Shrivastava biography on New Mexico state sports

টেমপ্লেট:শীর্ষ ভারতীয় মহিলা টেনিস খেলোয়াড়টেমপ্লেট:শীর্ষ ভারতীয় মহিলা ডাবল টেনিস খেলোয়াড়
আদা বা এলা আদা হল কেরালার একটি ঐতিহ্যবাহী উপাদেয়, যাতে চালের পার্সেলগুলি চালের আটা দিয়ে তৈরি ময়দার মধ্যে আবদ্ধ থাকে, মিষ্টি ভরাট, কলা পাতায় ভাপানো হয় এবং সন্ধ্যার নাস্তা বা প্রাতঃরাশের অংশ হিসাবে পরিবেশন করা হয়।
**অডা** বা **এলা অডা** (মালয়ালম: അട) হল একটি ভারতীয় মিষ্টি এবং ঐতিহ্যবাহী কেরালা সুস্বাদু খাবার, যা একটি চালের পুলিন্দা, চালের আটা দিয়ে তৈরি মণ্ডের মধ্যে মিষ্টি ফিলিং দিয়েভকলা পাতায় ভাপ দিয়ে তৈরি করা হয় এবং সন্ধ্যার জলখাবার হিসাবে বা প্রাতঃরাশের অংশ হিসাবে পরিবেশন করা হয়।  এমনকি তামিলনাড়ুর কিছু অংশেও এটি দেখা যায়। কোড়ানো নারকেল এবং চালের ময়দা এর দুটি প্রধান উপাদান। এটি কাঁচা চালের আটা, চিনি বা গুড় এবং কোড়ানো নারকেল দিয়ে তৈরি একটি জলখাবার। এটি সাধারণত ওনামে প্রস্তুত করা হয়। কলা পাতার অগ্রভাগে পুভাদা প্রস্তুত করা হয় ওনামের জন্য নৈবেদ্য হিসেবে।  হিসাবে প্রস্তুত করা হয়, এই অডাতে নারকেল ভরার সাথে থুম্বাপু (একটি সাদা ফুল লিউকাস অ্যাস্পেরা) ছিটিয়ে দেওয়া হয়, যা এটিকে আরও শুভ ও পবিত্র করে তোলে। কখনও কখনও পুরের মধ্যে কলাও যোগ করা হয় যা নারকেল-গুড়-কলা ভর্তি থাকে। মশলাদার ওটাডা একটি অনন্য প্রাতঃরাশ যার প্রধান উপাদান হিসাবে ময়দা এবং চালের আটা থাকে। এটি ময়দা ছাড়াই তৈরি করা যেতে পারে, তবে কেবল চালের আটা ব্যবহার করে এবং এটি ভাপে রান্না করা হয় না বরং তাওয়া বা শিখায় রান্না করা হয়। কখনও কখনও অডার অভ্যন্তরে পুরগুলি চক্কাভারত্তি (কাঁঠালের জ্যাম) হয়ে থাকে। কেরালার মন্দিরগুলিতে ভক্তদের প্রসাদম (পবিত্র খাবার) হিসাবেও অডা দেওয়া হয়।

তথ্যসূত্র
---------

1. ↑  "'Nadan' food fiesta"। *The Hindu*। ২০০৮-০৫-০৩। ২০০৮-০৫-০৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Jet celebrates Onam on flight"। Mathrubhumi Newspaper। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Thumba (Leuca Indica) -Flowers of Kerala | All about ayurveda"। Keralaayurvedics.com। ২০০৭-০৩-২৩। সংগ্রহের তারিখ ২০১২-০৭-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Guruvayoor 'Sri Krishna' Temple"। Chrmglobal.com। ২০২১-১০-২৩ তারিখে মূল থেকে আর্কাইভ করা। সংগ্রহের তারিখ ২০১২-০৭-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

 উইকিমিডিয়া কমন্সে এলা অডা সম্পর্কিত মিডিয়া দেখুন।

টেমপ্লেট:Dumplings
**কংগ্রেস জননায়ক পেরাভাই** (**কংগ্রেস ডেমোক্রেটিক ফ্রন্ট**) ছিল ভারতের তামিলনাড়ু রাজ্যের একটি রাজনৈতিক দল । এটি ২০০১ সালে প্রাক্তন কেন্দ্রীয় অর্থমন্ত্রী পি চিদাম্বরম কর্তৃক প্রতিষ্ঠিত হয়, যা তামিল মানিলা কংগ্রেসের একটি স্প্লিন্টার গ্রুপ হিসাবে, যখন টিএমসি নিজেকে সর্বভারতীয় আন্না দ্রাবিড় মুনেত্র কাজগমের সাথে জোটবদ্ধ করেছিল। ২০০১ তামিলনাড়ু বিধানসভা নির্বাচন পি চিদাম্বরম অন্য পক্ষের দল ডিএমকে - বিজেপি (এনডিএ) বিধানসভা নির্বাচনের জন্য যৌথ সভা।

২০০৪ সালের লোকসভা নির্বাচনে চিদাম্বরম ভারতীয় জাতীয় কংগ্রেস প্রার্থী হিসাবে শিবগাঙ্গাই থেকে প্রতিদ্বন্দ্বিতা করেছিলেন এবং ৪,০০,৩৯৩ ভোট (৬০.০১%) পেয়ে জয়ী হন।[]

২৫ নভেম্বর ২০০৪-এ সিজেপি ভারতীয় জাতীয় কংগ্রেসে একীভূত হয়। দীর্ঘদিন ধরে একীভূতকরণ নিয়ে আলোচনা চলছিল, কিন্তু তামিলনাড়ু কংগ্রেস নেতৃত্ব এই একীভূতকরণকে প্রতিহত করেছিল। শেষ পর্যন্ত জাতীয় কংগ্রেস নেতৃত্বের মাধ্যমে একীভূতকরণ ঠেলে দেওয়া হয়।

আরো দেখুন
---------

* ভারতীয় জাতীয় কংগ্রেসের বিচ্ছিন্ন দল

তথ্যসূত্র
---------

1. ↑  "CJP merges with Congress"। *The Hindu*। ২০০৪-১১-২৬। ২০১৩-০৭-২০ তারিখে মূল থেকে আর্কাইভ করা। সংগ্রহের তারিখ ২০১৩-০৭-২০।
মানুষের কটি
**কটিদেশ** বা **কোমর** হল পাঁজরের খাঁচা এবং নিতম্বের মধ্যবর্তী পেটের অংশ। পাতলা দেহের মানুষের ক্ষেত্রে কোমর হল ধড়ের সবচেয়ে সরু অংশ।

*কটিরেখা* অনুভূমিক রেখাকে বোঝায় যেখানে কটিটি সবচেয়ে সরু, বা কটির সাধারণ চেহারাকে বোঝায়।

গঠন
---

এই কারণে এবং কটি প্রায়শই পেটের সমার্থক, কোমরের সঠিক অবস্থান সম্পর্কে কেউ বিভ্রান্ত হতে পারে। আরেকটি বিভ্রান্তিকর কারণ হল যে কোমররেখা বিভিন্ন লোকের ভিন্ন হয়। একটি গবেষণায় দেখা গেছে যে একজন প্রযুক্তিবিদ দ্বারা করা পরিমাপের বিপরীতে স্ব-প্রতিবেদিত পরিমাপ, কোমরের পরিধিকে অবমূল্যায়ন করা হয় এবং শরীরের আকার বৃদ্ধির সাথে এই অবমূল্যায়ন বৃদ্ধি পায়। গবেষণায়, নাভির স্তরে পরিমাপ করা কোমরের পরিধি প্রাকৃতিক কোমরের পরিমাপের চেয়ে বড় ছিল।

আরও দেখুন
---------

* মানব দেহ
* কোমর-উচ্চতা অনুপাত

তথ্যসূত্র
---------

1. ↑  Bigaard, Janne; Spanggaard, Iben (১ সেপ্টেম্বর ২০০৫)। "Self-Reported and Technician-Measured Waist Circumferences Differ in Middle-Aged Men and Women": 2263–2270। ডিওআই:10.1093/jn/135.9.2263 অবাধে প্রবেশযোগ্য। পিএমআইডি 16140909।

বহিঃসংযোগ
---------

* "Waist"। *ব্রিটিশ বিশ্বকোষ* (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* ২০ বছর বা তার বেশি বয়সী প্রাপ্তবয়স্কদের গড় উচ্চতা, ওজন এবং কটির পরিধি পরিমাপ করা হয়েছে (ইউএস)
জাপানের টোকিওর, ইম্পেরিয়াল হোটেলে একটি ককটেল পার্টি, মার্চ ১৩, ১৯৬১
 একটি ককটেল গ্লাসে পরিবেশন করা একটি সাধারণ ককটেল
**ককটেল পার্টি** এমন একটি পার্টি যেখানে ককটেল পরিবেশন করা হয়। এটি কখনও কখনও ককটেল অভ্যর্থনা বলা হয়। সামাজিক বা ব্যবসায়িক নেটওয়ার্কিংয়ের উদ্দেশ্যে সংগঠিত একটি ককটেল পার্টিকে মিক্সার বলা হয়।

ককটেল ঘণ্টা কখনও কখনও হোটেল এবং রেস্তোঁরাগুলির পরিচালকরা সন্ধ্যা ৪ টা থেকে সন্ধ্যা ৬ টার মধ্যে পৃষ্ঠপোষকদের আকর্ষণ করার জন্য ব্যবহার করেন।

কিছু ইভেন্ট, যেমন বিবাহের সংবর্ধনা এর আগে একটি ককটেল ঘণ্টা হয়। ককটেল ঘণ্টার সময়, অতিথিরা ক্ষুধাগুলি পানীয় পানের সময় এবং ক্ষুধা বর্ধক খাবার গ্রহণ করে । এই ইভেন্ট আয়োজকরা ইভেন্টগুলির মাধ্যমে অতিথিদের দখল করতে এবং অতিথিদের দেরিতে আসার সংখ্যা কমাতে ককটেল ঘণ্টা ব্যবহার করে।

যদিও বলা হয়ে থাকে যে ককটেল পার্টির উদ্ভাবক ছিলেন লন্ডনের আলেক ওয়া, *১৯১৭* সালের মে মাসে *সেন্ট পল পাইওনিয়ার প্রেসের* একটি নিবন্ধে এর আবিষ্কারক সেন্ট লুই, মিসৌরির কোন এক মিসেস জুলিয়াস এস ওয়ালশ জুনিয়র কে বলেছিল, মিসেস ওয়ালশ রবিবার দুপুরে এক ঘণ্টার জন্য ৫০ জন অতিথিকে তার বাড়িতে আমন্ত্রণ জানিয়েছিল। "পার্টি তাৎক্ষণিকভাবে হিট হয়" সংবাদপত্রটি ঘোষণা করে এবং জানিয়েছে যে কয়েক সপ্তাহের মধ্যেই ককটেল পার্টিগুলি "সেন্ট লুইয়ের প্রচলন" হয়ে উঠে। 

আলেক ওয়া উল্লেখ করেছিলেন যে ইংল্যান্ডে প্রথম ককটেল পার্টি ১৯২৪ সালে যুদ্ধ শিল্পী ক্রিস্টোফার নেভিনসন দ্বারা আয়োজিত হয়েছিল।

পোশাক নীতি
----------

যে মহিলারা ককটেল পার্টিতে যোগ দেন তারা সাধারণত ককটেল পোশাক পরে থাকতে পারেন। কখনও কখনও একটি ককটেল টুপিো পরা হয়।

আরো দেখুন
---------

* 
* *ককটেল পার্টি*, টিএস এলিয়টের একটি নাটক

তথ্যসূত্র
---------

1. ↑  Ayto, John. (2006) *Movers And Shakers: A Chronology of Words That Shaped Our Age*. Page 61. Oxford University Press. আইএসবিএন ০-১৯-৮৬১৪৫২-৭.
2. ↑  Felten, Eric (২০০৭-১০-০৬)। "St. Louis - Party Central"। *The Wall Street Journal*। Dow Jones & Company। পৃষ্ঠা W4। সংগ্রহের তারিখ ২০০৭-১০-০৬।

উইকিমিডিয়া কমন্সে **ককটেল পার্টি** সংক্রান্ত মিডিয়া রয়েছে।
**ককবরক দিবস** (বোরোক দিবস) ত্রিপুরা রাজ্যে ককবরক ভাষার উন্নয়নের জন্য পালিত হয়। এটি প্রতি বছর জানুয়ারী ১৯ তারিখে পালন করা হয়। ককবরক ভাষা ত্রিপুরার একটি সরকারি ভাষা, রাজ্যের স্বায়ত্তশাসিত জেলা কাউন্সিলের প্রথম ভাষা। এই দিনটি ১৯৭৯ সালে একটি আনুষ্ঠানিক ভাষা হিসেবে স্বীকৃতি হিসেবে নির্বাচিত হয়। এই দিনে কার্যক্রমগুলি সাংস্কৃতিক অনুষ্ঠান এবং সাহিত্যিক কর্মকান্ডে অন্তর্ভুক্ত। 

ককবরক হচ্ছে ত্রিপুরা আদিবাসী সম্প্রদায়ের হাজার হাজার বছরের আদিবাসী ভাষা। তবু ত্রিপুরা ভাষার আদিবাসী সম্প্রদায়ের মধ্যে হাজার বছর ধরে কথা বলে। "কোক" মানে ভাষা, "বোরক" মানে মানুষ (এখানে এমন লোক যারা কোকবোরক কথা বলে)। কোকবোরক ভাষা তিব্বত-বর্মণ ভাষাগুলির মধ্যে অন্যতম। ভারতের উত্তর-পূর্বাংশ এবং বাংলাদেশ পার্শ্ববর্তী পার্বত্য চট্টগ্রাম পার্বত্য অঞ্চলে কথিত আজ ককবরক ভাষাটি অঞ্চলের তিব্বত-বর্ম ভাষাসমূহের মধ্যে দ্রুততম ক্রমবর্ধমান এবং উন্নয়নশীল ভাষার মধ্যে একটি। দেব্বর্মা, কালাই, রিয়াং, জামাতিয়া, ত্রিপুরা, নোয়াটিয়া, রূপিনী এবং সবগুলি দ্বারা প্রধানত ভাষাটি কথিত আছে।

তবে ভাষাটির তিব্বতি-বর্মণের মতো অন্যান্য ভাষা যেমন বাঁদো, গারো এবং দিমাশা সহ ঘনিষ্ঠতা রয়েছে। ককবরক কথা বলে এমন সম্প্রদায়গুলি ত্রিপুরা সম্প্রদায় হিসাবে শ্রেণিভুক্ত হয় তবে কালাই এবং রূপিনী সম্প্রদায়গুলি "হালাম" সম্প্রদায় হিসাবে পরিচিত হলেও তারা ককবরক ভাষাতেই বলে। জামাতিয়া যদিও তারা যথাক্রমে ব্রু ও জামাতিয়া নামে পরিচিত, তাদের ভাষাটি ককবরক। সরকারীভাবে এই সব সম্প্রদায় যারা ককবরক কথা বলে "বরক" নামে পরিচিত।
অনেক সামাজিক-রাজনৈতিক বিতর্কের কারণে ককবরক স্ক্রিপ্ট চূড়ান্ত করা হয় নি, তবে অনেকে "রোমান স্ক্রিপ্ট" এ লেখার জন্য পছন্দ করে এবং কিছু লোক "বাংলার" স্ক্রিপ্টে ককবরক লিখেন। ত্রিপুরা রাজাদের ইতিহাসে এটি উল্লেখ করা হয়েছে হাজার বছর ধরে ত্রিপুরার বোরক শাসকদের (১৮৪ বাদশাহ) "কোলোমা" ককবরকের স্ক্রিপ্ট ছিল যা এখন আর জানা যায় না।
ককবরক তি হুকুমু মিশন "এবং অন্যান্য অনেক সরকারি ও বেসরকারী গ্রুপ ক্রমাগত সাংস্কৃতিক বিপ্লবের মাধ্যমে কোকবোরক ভাষার, সাহিত্য ও চলচ্চিত্র / গানগুলি উন্নয়নে এবং উন্নয়ন করতে জড়িত। এটি ত্রিপুরা জনগণের দ্বারা মহান কৃতিত্ব অর্জন করেছে যে ককবরক ভাষা এখন শেখানো হয় সরকারি স্কুল, কলেজ ও বিশ্ববিদ্যালয়। মূলধারার আধুনিকায়নের জন্য ভাষা আরও উন্নত করার প্রচেষ্টা এখনো চলছে।

তথ্যসূত্র
---------

1. ↑  "tripura state prepares to observe kokborok day"। ১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।
2. ↑  Kokborok day observed
3. ↑  "Language Wing - TTAADC" (পিডিএফ)। ২২ ডিসেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১৭।
আন্তর্জাতিক মহাকাশ স্টেশন পৃথিবীকে প্রদক্ষিণ করছে।
গ্রহরে কক্ষপথ
**কক্ষপথ** (ইংরেজি Orbit) বলতে কোন একটি বস্তুর কেন্দ্রমুখী বলের প্রভাবে অপর একটি বস্তুর চারদিকে ঘোরার পথকে বোঝায়। পদার্থবিদ্যায় কক্ষপথ বলতে বোঝায় মহাকর্ষীয় বলের ফলে কোন বস্তুর বক্র পরিক্রমণ পথ। উদাহরণস্বরূপ একটি নক্ষত্রকে ঘিরে কোনো গ্রহের প্রদক্ষিণ। সাধারণত গ্রহের কক্ষপথ হয় উপবৃত্তাকার। কক্ষীয় গতি সম্পর্কিত বলবিদ্যার বর্তমান ধারনাটির ভিত্তি হল আলবার্ট আইনেস্টাইনের সাধারণ আপেক্ষিকতা।

ইতিহাস
------

আধুনিক কক্ষপথ বোঝার জন্য যে ভিত্তি সেটি প্রথম জোহানেস কেপলার এর তিনটি সূত্র দ্বারা প্রণয়ন করা হয়েছিল। প্রথমত, তিনি দেখেন যে আমাদের সৌরজগৎের গ্রহগুলোর কক্ষপথ, উপবৃত্তাকার না বৃত্তাকার । এবং সূর্য কক্ষপথের কেন্দ্রে অবস্থিত নয়। দ্বিতীয়ত, সূর্য থেকে কোন গ্রহ পর্যন্ত একটি সরল রেখা কল্পনা করা হয়, তাহলে গ্রহটি চলাকালে কল্পিত রেখাটি সমান সময়ে সমান ক্ষেত্র রচনা করবে। তৃতীয় ছিল প্রতিটি গ্রহের প্রদক্ষিণের কালপর্বের বর্গ উপবৃত্তটির প্রধান অক্ষের ঘনফলের সমানুপাতিক।

তথ্যসূত্র
---------

1. ↑  The Space Place :: What's a Barycenter
2. ↑  orbit (astronomy) – Britannica Online Encyclopedia
**এলিজাবেথ অ্যালো ইসিচেই** (জন্ম ১৯৩৯ সালে টাউরাঙ্গা, নিউজিল্যান্ড) একজন নাইজেরীয় লেখক, ইতিহাসবিদ এবং শিক্ষাবিদ।   তার বাবা-মা হলেন আলবার্ট (একজন কৃষি বিজ্ঞানী) এবং লর্না অ্যালো।  ২৩ জুলাই ১৯৬৪-এ তিনি উচে পিটার ইসিচেই (একজন রাসায়নিক রোগ বিশেষজ্ঞ) কে বিয়ে করেন এবং তাদের পাঁচটি সন্তান রয়েছে।  ১৯৫৯ সালে তিনি নিউজিল্যান্ডের ইউনিভার্সিটি অফ ক্যান্টারবেরি থেকে বিএ ডিগ্রি  অর্জন করেন।  তিনি ওটাগো বিশ্ববিদ্যালয়ের ধর্ম শিক্ষার অধ্যাপক ছিলেন।  তিনি ১৯৭৬ সাল থেকে নাইজেরিয়ার জোসে জস বিশ্ববিদ্যালয়ের ইতিহাস বিভাগের অধ্যাপক ছিলেন।  তিনি *জোস ওরাল হিস্ট্রি অ্যান্ড লিটারেচার টেক্সটসের* সাধারণ সম্পাদক।

তথ্যসূত্র
---------

1. ↑  Erik Lönnroth; Karl Molin (১৯৯৪)। *Conceptions of National History: Proceedings of Nobel Symposium 78*। Walter de Gruyter। পৃষ্ঠা 116–। আইএসবিএন 978-3-11-013504-6।
2. 1 2 3 4 5 6 7  "Contemporary Authors Online"। *Biography in Context*। Gale। ২০১৪। সংগ্রহের তারিখ ৯ মার্চ ২০১৬।
3. ↑  Elizabeth Isichei (১৩ এপ্রিল ১৯৯৭)। *A History of African Societies to 1870*। Cambridge University Press। পৃষ্ঠা 582–। আইএসবিএন 978-0-521-45599-2।
Radio Detection And Range এর সংক্ষিপ্ত নাম রাডার (Rader)। ১৯৬৯ সালে সুইডিশ শিশুকল্যাণ সংস্থা ও রেডক্রিসেন্ট সোসাইটির সহযোগিতায় কক্সবাজার রাডার স্টেশনটি স্থাপন করা হয়। ২২ এপ্রিল, ২০০৭ সালে জাপান সরকারের আর্থিক সহযোগিতায় রাডার সিস্টেমের উন্নয়ন সাধন করা হয়। ৪০০ কি.মি. ব্যাসার্ধের মধ্যে এ রাডার স্টেশনটি কার্যকর। এ রাডারের মাধ্যমে প্রাপ্ত তথ্য ভি সেটের মাধ্যমে সাথে সাথে ঢাকাস্থ কেন্দ্রীয় আবহাওয়া দপ্তর জানতে পারে।

রাডার স্টেশনের অবস্থান
----------------------

রাডার স্টেশনটি কক্সবাজার হিলটপ সার্কিট হাউজের পাশে অবস্থিত। সমতল ভূমি থেকে ৬০ ফুট উচুঁ পাহাড়ের চূঁড়ায় প্রায় ৯৯ ফুট উচ্চতা বিশিষ্ট ভবনের উপর রাডারটি স্থাপন করা হয়। রাডার স্টেশন সংলগ্ন পাহাড়ের চূঁড়ায় স্থাপিত লাইট হাউসটি গভীর সমুদ্রে চলাচলরত জাহাজ, নৌকা ও মাঝিমাল্লাদের দিক নির্দেশনাসহ নানাভাবে উপকারে আসে। রাডার স্টেশনটি প্রথম শ্রেণির (খ) কেপিআইভুক্ত একটি স্থাপনা।

স্টেশনের ভূমিকা
---------------

স্টেশনটি বাংলাদেশের আবহাওয়ার অবস্থান, পূর্বাভাস দেয়ার পাশাপাশি আন্তর্জাতিক আবহাওয়ার আগাম সতর্কতা প্রদানে গুরুত্বপূর্ণ ভূমিকা পালন করছে। ফলে গভীর সমুদ্রে সৃষ্ট ঘূর্ণিঝড়সহ নানা দুর্যোগের আগাম বার্তা পাওয়ার কারণে জানমালের ব্যাপক ক্ষয়ক্ষতি থেকে রক্ষা পাচ্ছে উপকূলবাসী। চতুর্দিকে ৪০০ কিলোমিটার দূরুত্ব পর্যন্ত নিখুঁতভাবে আগাম সতর্কতা বার্তা প্রদানে সক্ষম ডপলার রাডারটি। ফলে কক্সবাজার জেলার বিমানবন্দর, এবং মাছ ধরা ট্রলার ও নৌকাকে তাৎক্ষনিক সতর্ক সংকেত জারির ক্ষেত্রে বাংলাদেশ আবহাওয়া অধিদফতরের পূর্বাভাস প্রদানের সক্ষমতা বহুগুনে বৃদ্ধি পেয়েছে।

তথ্যসূত্র
---------

1. ↑  "কক্সবাজার জেলা"। *www.coxsbazar.gov.bd*। সংগ্রহের তারিখ ২০২২-০৪-০৭।
2. ↑  প্রতিবেদক, নিজস্ব। "ঝুঁকিতে রাডার স্টেশন"। *Prothomalo*। সংগ্রহের তারিখ ২০২২-০৪-০৭।
3. ↑  Banglanews24। "ঝুঁকিপূর্ণ রাডার স্টেশন, ফের পাহাড় ধ্বসের শংকা"। *banglanews24.com* (ইংরেজি ভাষায়)। সংগ্রহের তারিখ ২০২২-০৪-০৭।
**কড়ি**(বৈজ্ঞানিক নাম:*Neopithecops zalmora*(Butler) এক প্রজাতির ছোট আকারের সাদা রঙের লেজহীন প্রজাপতি, যাদের বিশেষত্ব হল ডানায় বিচ্ছিন্ন কালো রঙের ফুটকি। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।

আকার
----

কড়ি এর প্রসারিত অবস্থায় ডানার আকার ২০-৩০মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত কড়ির উপপ্রজাতি হল-

* *Neopithecops zalmora zalmora* Butler, 1870 – Myanmar Common Quaker
* *Neopithecops zalmora dharma* Moore, 1881 – Sri Lankan Common Quaker
* *Neopithecops zalmora andamanus* Eliot & Kawazoé, 1983 – Andaman Common Quaker

বিস্তার
-------

মূলতঃ সমভূমির চিরহরিৎ অরণ্য এবং ভারী বৃষ্টিপাত হয় এমন অঞ্চলে এদের বিস্তার। সাধারণতঃ বর্ষার আগে ও পরে এরা সংখ্যায় বাড়ে।

বর্ণনা
------

এদের ওপর-পিঠ কালচে খয়েরি রঙের হয়ে থাকে এবং প্রতি ডানার ঠিক মাঝখানে একটা সাদা অঞ্চল থাকে। ঋতু পরিবর্তনে এই সাদার পরিসর পরিবর্তিত হয়। এদের নিচের পিঠে পিছনের ডানায় সামনে একটা স্পষ্ট কালো বিন্দু থাকে। এদের ডানার গোড়ার কাছে ডানার খোপে ও মাঝ-আঁচলে কয়েকটা সাদা ফুটকি থাকে, যদিও সেগুলি অনিয়মিত।

আচরণ
----

ওড়ার সময় এদের ডানার ওপর ও নিচের পিঠের বৈপরীত্য দেখা যায়। এরা মাটি থেকে তিন চার ফুটের মধ্যে উড়ে বেড়ায়। এরা একটানা বেশিক্ষণ উড়তে পারে না, পাতায় বা ফুলের উপর ডানা সম্পূর্ণ ভাঁজ করে বসে পড়ে। পুরুষ প্রজাতির কড়ি প্রজাপতিরা ভিজে মাটিতে বসে জলপান করে থাকে।

বৈশিষ্ট্য
---------

### শূককীট

এদের শূককীট স্থূল চিঁড়ের মত দেখতে হয়, এবং এর রং হয় উজ্জ্বল সবুজ। এদের শূককীটের পিঠ বরাবর লম্বালম্বি একটা অপেক্ষাকৃত গাঢ় রেখা দেখা যায়।

#### আহার্য উদ্ভিদ

এই প্রজাপতির লার্ভা সাধারণতঃ গাব (Diospyros blancoi) জাতীয় ফলের থেকে নিজেদের খাদ্য সংগ্রহ করে।

### মূককীট

মূককীটের রং উজ্জ্বল সবুজ যার পিঠের ওপর এবং উদরের দেহখণ্ডে অপেক্ষাকৃত গাঢ় রেখা দেখা যায়।

### জীবনচক্রের চিত্রশালা

* কড়ি প্রজাপতির প্রজনন কালীন জুড়িকড়ি প্রজাপতির প্রজনন কালীন জুড়ি
* পূর্ণাঙ্গ শূককীটপূর্ণাঙ্গ শূককীট

চিত্রশালা
---------

* শুষ্ক ঋতুরূপশুষ্ক ঋতুরূপ
* আর্দ্র ঋতুরূপআর্দ্র ঋতুরূপ
* মিউজিয়াম থেকে প্রাপ্ত নমুনা, মালয়মিউজিয়াম থেকে প্রাপ্ত নমুনা, মালয়

বহিঃসংযোগ
---------

 উইকিমিডিয়া কমন্সে কড়ি (প্রজাপতি) সম্পর্কিত মিডিয়া দেখুন।

তথ্যসূত্র
---------

1. ↑  "*Neopithecops zalmora Butler, 1870 – Common Quaker*"। সংগ্রহের তারিখ ১৮ অক্টোবর ২০১৬।
2. ↑  Mitra, Bulganin; Panja, Balaram; Jana, Samik (২০২২)। *Butterflies of Sundarbans* (1 সংস্করণ)। Kolkata: Ramakrishna Mission Vivekananda Centenary College, Rahara। পৃষ্ঠা 25। আইএসবিএন 978-81-957412-1-2।
3. ↑  দাশগুপ্ত, যুধাজিৎ (২০০৬)। *পশ্চিমবঙ্গের প্রজাপ্রতি* (১ম সংস্করণ সংস্করণ)। কলকাতা: আনন্দ। পৃষ্ঠা 4। আইএসবিএন 81-7756-558-3।
4. ↑  S. Robinson, Phillip R. Ackery, Ian J. Kitching, George W. Beccaloni and Luis M. Hernández। "CATERPILLAR HOSTPLANTS DATABASE - The natural History Museum"। *Natural History Museum*। The Trustees of the Natural History Museum, London। সংগ্রহের তারিখ ৩১ মার্চ ২০১৬। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
একটি স্থৈতিকভাবে নির্ধারিত (Statically determinate) কড়ি, যা একটি সুষমরূপে বিতরণকৃত ভারের কারণে আনমিত হয়ে (বসে) যাচ্ছে।
**কড়ি** এক ধরনের নৈর্মিতিক উপাদান (Structural element) যা প্রধানত সেটির অক্ষের সাথে পার্শ্বিকভাবে প্রযুক্ত নৈর্মিতিক ভার (Structural load) সহ্য করতে পারে। কড়ির বিক্ষেপের মূল ধরনটি (Mode of deflection) হল আনমন (bending)। কড়ির উপরে যে ভারগুলি প্রযুক্ত হয়, তার ফলে কড়ির ঠেসবিন্দুগুলিতে (Support point) প্রতিক্রিয়া বলের সৃষ্টি হয়। কড়ির উপরে ক্রিয়াশীল সমস্ত বলের সামগ্রিক ফলাফল কড়ির ভেতরে কৃন্তন বল বা মোচড় বল (Shearing force) ও আনমক ভ্রামক (Bending moment) সৃষ্টি করে, এবং এর সূত্র ধরে কড়িতে বহুসংখ্যক অভ্যন্তরীণ পীড়ন, বিকৃতি ও বিক্ষেপের সৃষ্টি হয়। কড়িগুলিকে এদের ঠেসের প্রকৃতি, পার্শ্বচিত্র (প্রস্থচ্ছেদের আকৃতি), সাম্যাবস্থার শর্তাবলি, দৈর্ঘ্য ও গাঠনিক উপাদানের উপর ভিত্তি করে শ্রেণীকরণ করা হয়।

কড়ি পরিভাষাটি সাধারণত ভবনের বর্ণনায় বা পুরকৌশলে নৈর্মিতিক উপাদানের আলোচনায় ব্যবহৃত হয়। তবে যেকোনও কাঠামো যেমন মোটরগাড়ির পরিকাঠামো, আকাশযানের অংশ, যন্ত্রের পরিকাঠামো এবং অন্যান্য যান্ত্রিক বা কাঠামোগত ব্যবস্থাগুলিতে কড়ি জাতীয় কাঠামো থাকতে পারে, যেগুলিকে পার্শ্বীয় ভার বহন করতে নকশা করা হয়। এগুলিকেও একইভাবে বিশ্লেষণ করা হয়।

কাঠের তৈরি কড়িকে "কড়িকাঠ" বা "আড়কাঠ" বলা হয়।

তথ্যসূত্র
---------

আরও পড়ুন
---------

* Popov, Egor P. (১৯৬৮)। *Introduction to mechanics of solids*। Prentice-Hall। আইএসবিএন 978-0-13-726159-8।

বহিঃসংযোগ
---------


উইকিমিডিয়া কমন্সে **কড়ি (নৈর্মিতিক উপাদান)** সংক্রান্ত মিডিয়া রয়েছে।

* American Wood Council: Free Download Library Wood Construction Data
* Introduction to Structural Design  ওয়েব্যাক মেশিনে আর্কাইভকৃত ১৩ অক্টোবর ২০০৮ তারিখে, U. Virginia Dept. Architecture
	+ Glossary  ওয়েব্যাক মেশিনে আর্কাইভকৃত ২২ ফেব্রুয়ারি ২০০৮ তারিখে
	+ Course Sampler  ওয়েব্যাক মেশিনে আর্কাইভকৃত ১৯ অক্টোবর ২০০৮ তারিখে Lectures, Projects, Tests
	+ Beams and Bending review points (follow using *next* buttons)
	+ Structural Behavior and Design Approaches lectures (follow using *next* buttons)
* U. Wisconsin–Stout, Strength of Materials online lectures, problems, tests/solutions, links, software
* Beams I – Shear Forces and Bending Moments

টেমপ্লেট:নৈর্মিতিক প্রকৌশল

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |